Shiceka skuldig bevind na besoek aan vriendin in tronkDie minister van plaaslike regering en tradisionele sake, Sicelo Shiceka. Foto: GCIS Madonsela sê Shiceka het openbare fondse misbruik en het die president gevra om “ernstige aksie” teen hom te oorweeg. Sy Shiceka het president Jacob Zuma moedswillig om die bos gelei rakende ŉ besoek aan Switserland aangesien hy nie vir werkdoeleindes gegaan het nie maar om sy vriendin te besoek wat daar in die tronk is. Madonsela sê Shiceka het ook vir haar gelieg deur te sê hy was nie by die tronk gewees tydens sy besoek nie en sodoende die etiese gedrsagskode vir die lede van die uitvoerende gesag verontagsaam het. Sy het die direkteur-generaal in die presidensie gevra om binne 60 dae te kenne gee watter aksie teen Shiceka geneem sal word. Shiceka is sedert Februarie met siekteverlof.